ไฟแนนซ์ทูเดย์
อภิศักดิ์ ตันติวรวงศ์ รมว.คลัง โล่งใจ วานนี้ (27 ม.ค.) สภานิติบัญญัติแห่งชาติ (สนช.) ผ่านฉลุยกฎหมายงบประมาณ
28 ม.ค. 2560

- อภิศักดิ์ ตันติวรวงศ์ รมว.คลัง โล่งใจ วานนี้ (27 ม.ค.) สภานิติบัญญัติแห่งชาติ (สนช.) ผ่านฉลุยกฎหมายงบประมาณเพิ่มกลางปี 1.9 แสนล้านบาท แบบ 3 วาระรวด หลังจากนี้ ก็จะเริ่มกระบวนกระจายเม็ดเงินตามเป้าหมาย โดยเฉพาะโครงการกลุ่มจังหวัด 1.15 แสนล้านบาท กองทุนหมู่บ้านอีก 1.5 หมื่นบาท รวม 1.3 แสนล้านบาท เพื่อสร้างความเข้มแข็งเศรษฐกิจฐานราก
- ส่วนที่เหลือนั้นจะใส่เข้ากองทุนเพิ่มขีดความสามารถการแข่งขัน 1 หมื่นล้านบาท สำรองจ่ายฉุกเฉิน 2.2 หมื่นล้าน เหลือชดใช้เงินคงคลัง 2.7 หมื่นล้านบาท
- แม้ว่าแบงก์ชาติและแบงก์พาณิชย์ จะประเมินว่า แม้จะใส่เม็ดเงินนี้เข้าไปแล้ว เศรษฐกิจปีนี้จะโตได้ 3.3-3.5% ก็ตาม แต่กระทรวงการคลังก็เชื่อว่า เม็ดเงิน 1.9 แสนล้านบาทที่กู้มาทั้งก้อนนี้ จะทำให้เศรษฐกิจปีนี้โตได้ 4% ซึ่งก็หวังให้เป็นเช่นนั้น รัฐบาลจะได้หายกังวล เพราะจะทำให้จัดเก็บรายได้ดีตามไปด้วย ทำให้มีเงินหมุนกลับมาใช้หนี้ได้